<https://vaihtostore.fi/pelit/retro/gameboy/shaun-palmers-pro-snowboarder-gba/#product>
<http://schema.org/description>
"Activision on tunnettu maailmalla Tony Hawk ja Mat Hoffman -peleistään ja nyt extreme-pelien eliittiin liittyy Shaun Palmer, joka on jälleen hyvä osoitus Activisionin panostuksesta tähän Suomessakin muodissa olevaan peligenreen.\r\n\r\nTässä pelissä pelaaja pääsee rakentamaan omaa uraansa Career Modessa pelaamalla legendaarisella Shaun Palmerilla tai neljällä muulla lumilautailun parhaista taitajista. Matka kulkee läpi neljän maailman, jotka jakaantuvat 16 tasoon. Raju matka taittuu mukavasti päätähuimaavia, toinen toistaan siistimpiä temppuja suorittamalla ja salaisuuksia etsimällä.\r\n\r\nMitä paremmin suoriudut pelin haastavista tasoista ja onnistut erilaisissa tempuissa, sitä paremmin pärjäät luonnollisesti pelissä ja nouset ammattilaislistassa ylöspäin. Onnistutko nappaamaan kultaa mestaruuskisoista? Shaun Palmer`s Pro Snowboarderissa on hienosti renderoitu ja animoitu half pipe, jossa voit tehdä kymmeniä huimia temppuja ja kerätä pisteitä.\r\n\r\nJos snoukkailu on mielestäsi tämän talven IN-juttu, kannattaa ehdottomasti testata Shaun Palmer`s Pro Snowboarder. Oikean lumilautailun ohessa ehtii ja täytyykin välillä pitää pieniä huilaustaukoja, jolloin on hyvää aikaa treenata hieman Game Boy Advancella."
<https://vaihtostore.fi/pelit/retro/gameboy/shaun-palmers-pro-snowboarder-gba/>